b"\n_START_ARTICLE_\nCastell de Montagut (Llagostera)\n_START_SECTION_\nDescripci\xc3\xb3\n_START_PARAGRAPH_\nCastell situat al capdamunt del cim del puig de Montagut, del qual nom\xc3\xa9s es conserven restes de la fortificaci\xc3\xb3. A causa de les poques evid\xc3\xa8ncies conservades i la falta de documentaci\xc3\xb3 i estudis es desconeixen la seva traject\xc3\xb2ria hist\xc3\xb2rica._NEWLINE_Del castell se'n conserva la part inferior d'una torre de planta circular i part del clos emmurallat. D'aquest en roman un mur septentrional que s'adossa a la torre, amb diverses espitlleres i una petita porta d'acc\xc3\xa9s. Pel costat sud de la torre, tamb\xc3\xa9 es conserva l'arrencament d'un mur que correspondria a les estances interiors. \xc3\x89s probable que es conservin m\xc3\xa9s restes en el subs\xc3\xb2l._NEWLINE_Per les caracter\xc3\xadstiques arquitect\xc3\xb2niques que es conserven, es considera una obra dels segles X-XI, i es pensa que en els segles XIV-XV, el castell nom\xc3\xa9s actuava com a torre de guaita."